Gratis Bybels Vir Gevangenes - Joy! Digital
Gratis Bybels Vir Gevangenes
Die Bybelgenootskap van Suid-Afrika het verskeie projekte. Een van hierdie projekte is om gratis Bybels aan gevangenes beskikbaar te stel. Dit word gedoen deur die departement korrektiewe dienste se direktoraat geestelike sorg en ander goedgekeurde organisasies wat toegang tot die gevangenes het.
Daar is ongeveer 233 gevangenisse in Suid-Afrika waar ongeveer 154 450 gevangenes gehuisves word. Hierdie gevangenisse is heel dikwels plekke sonder hoop.
– Oorbevolking veroorsaak ernstige krisisse in die gevangenisse, daar is slegs 120 567 beddens beskikbaar.
– Aansteeklike siektes kom algemeen voor, onder andere MIV/vigs.
– Skendings van menseregte kom ook voor, byvoorbeeld geweld deur en teen gevangenes.
Die Bybel bring hoop en daarom bewillig die Bybelgenootskap jaarliks 'n bedrag vir gratis Bybels vir gevangenes.
Die Direktoraat Geestelike Sorg van die Departement Korrektiewe Dienste beheer die verspreiding van hierdie Bybels wat die eiendom van die gevangene word
'n Deel van die Bybelgenootskap se skenking sal vanjaar aan organisasies soos Kairos Prison Ministries en World Hope Ministries beskikbaar gestel word. Bybels word aan gevangenes oorhandig met die voltooiing van kursusse wat deur hierdie organisasies aangebied word.
In 2020 het 4 888 gevangenes danksy hierdie projek 'n eie Bybel ontvang.
Die Bybel kan 'n bydrae lewer in die rehabilitasieproses en gevangenes aanmoedig om na die uitdien van hulle vonnisse, 'n misdaadvrye bestaan te voer.